CELEX: 32019R2219
Language: lt
Date: 2019-10-24 00:00:00
Title: Tarybos reglamentas (ES) 2019/2219 2019 m. spalio 24 d. dėl žvejybos galimybių paskirstymo pagal San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolą

27.12.2019   
               
               
                  LT
               
               
                  Europos Sąjungos oficialusis leidinys
               
               
                  L 333/31
               
            
         TARYBOS REGLAMENTAS (ES) 2019/2219
         2019 m. spalio 24 d.
         dėl žvejybos galimybių paskirstymo pagal San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolą
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2007 m. liepos 23 d. Taryba priėmė Reglamentą (EB) Nr. 894/2007 (1), kuriuo sudarė San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimą (2) (toliau – susitarimas). Šis susitarimas įsigaliojo 2011 m. rugpjūčio 29 d. ir dabar galioja;
                  
               
                     (2)
                  
                  
                     2017 m. gruodžio 18 d. Taryba įgaliojo Komisiją pradėti derybas su San Tomė ir Prinsipės Demokratine Respublika (toliau – San Tomė ir Prinsipė) dėl susitraimo naujo įgyvendinimo protokolo sudarymo;
                  
               
                     (3)
                  
                  
                     paskutinis šio susitarimo protokolas baigė galioti 2018 m. gruodžio 22 d.;
                  
               
                     (4)
                  
                  
                     Komisija Sąjungos vardu derėjosi dėl naujo protokolo. Derybos baigėsi naujojo protokolo parafavimu 2019 m. balandžio 17 d.,
                  
               
                     (5)
                  
                  
                     pagal Tarybos sprendimą (ES) 2019/2218 (3) San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo protokolas (toliau – protokolas) buvo pasirašytas 2019 m. gruodžio 19 d.
                  
               
                     (6)
                  
                  
                     Protokole numatytos žvejybos galimybės valstybėms narėms turėtų būti paskirstytos protokolo taikymo laikotarpiui;
                  
               
                     (7)
                  
                  
                     Protokolas bus taikomas laikinai nuo jo pasirašymo dienos, siekiant užtikrinti, kad Sąjungos laivai galėtų greitai pradėti žvejybos veiklą; todėl reikėtų nustatyti, kad šis reglamentas bus taikomas nuo tos pačios dienos,
                  
               PRIĖMĖ ŠĮ REGLAMENTĄ:
         
            1 straipsnis
            Žvejybos galimybės
            Pagal San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolą nustatytos žvejybos galimybės valstybėms narėms paskirstomos taip:
            
                        a)
                     
                     
                        tunų žvejybos seineriai
                        
                                    Ispanija:
                                 
                                 
                                    16
                                 
                                 
                                    laivų
                                 
                              
                                    Prancūzija:
                                 
                                 
                                    12
                                 
                                 
                                    laivų
                                 
                              
                  
                        b)
                     
                     
                        dreifuojančiosiomis ūdomis žvejojantys laivai
                        
                                    Ispanija:
                                 
                                 
                                    5
                                 
                                 
                                    laivai
                                 
                              
                                    Portugalija:
                                 
                                 
                                    1
                                 
                                 
                                    laivas
                                 
                              
                  
         
            2 straipsnis
            Įsigaliojimas ir taikymas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. gruodžio 19 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Liuksemburge 2019 m. spalio 24 d.
            
               
                  Tarybos vardu
               
               
                  Pirmininkė
               
               A.-K. PEKONEN
            
         
         
            (1)  2007 m. liepos 23 d. Tarybos reglamentas (EB) Nr. 894/2007 dėl San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo sudarymo (OL L 205, 2007 8 7, p. 35).
         
            (2)  OL L 205, 2007 8 7, p. 36.
         
            (3)  2019 m. spalio 24 d. Tarybos sprendimas (ES) 2019/2218 dėl San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolo pasirašymo Europos Sąjungos vardu ir laikino taikymo (žr. šio Oficialiojo leidinio p. 1).